AIŠKINAMASIS RAŠTAS

Dėl UAB „Akordas1“ prašymo atleisti nuo nekilnojamojo turto ir žemės nuomos mokesčių

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymo 16 straipsnio 2 dalies 18 punktas reglamentuoja, kad Savivaldybės tarybos kompetencija yra sprendimų teikti mokesčių, rinklavų ir kitas įstatymų nustatytas lengvatas savivaldybės biudžeto sąskaita priėmimas.

Lietuvos Respublikos nekilnojamojo turto mokesčio įstatymo 7 straipsnio 5 dalis, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktas, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktas nustato, kad savivaldybių tarybos turi teisę savo biudžeto sąskaita sumažinti mokestį arba visai nuo jo atleisti.

Atsižvelgdama į Lietuvos Respublikos Vyriausybės 2020 m. vasario 26 d. nutarimą Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorojoje paskelbimo“, Molėtų rajono savivaldybės taryba 2020 m. gegužės 28 d. priėmė sprendimą Nr. B1-126 „Dėl atleidimo nuo nekilnojamojo turto, žemės ir valstybinės žemės nuomos mokesčių ar lengvatų suteikimo Molėtų rajono savivaldybėje 2020 metais“.

2020 m. kovo 20 d. UAB „Akordas1“ pateikė prašymą Nr. 20-03/20-1, prašydama atleisti nuo nekilnojamojo turto ir valstybinės žemės nuomos mokesčių. UAB „Akordas1“ valdomo viešbučio ORO Dubingiai veikla ekstremalios situacijos bei karantino metu buvo sustabdyta. UAB „Akordas1“ pateikė žemės nuomos mokesčio deklaraciją, nekilnojamojo turto sąrašą ir mokesčio paskaičiavimo duomenis (informacija pateikta finansų skyriui).

Savivaldybės administracija apsvarsčiusi UAB „Akordas1“ prašymą, nusprendė atleisti UAB „Akordas1“ nuo minėtų mokesčių už 2020 m. 4 mėnesius: kovo - birželio mėn., bendra suteikiamos lengvatos suma – 1134,04 Eur.

Lentelėje pateikiama informacija apie UAB „Akordas1“ apmokestinamus objektus ir apskaičiuotas lengvatų sumas:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | Unikalus numeris | Adresas | Sklypų plotas  (pagal NTR duomenis) | Apmo-kestina-moji  vertė | Mokes-čio  suma metams | Atlei-dimas nuo mokes-čio 4 mėn. | Atlei-džia-moji  suma procen-tais | Pastabos |
| **1.** | **Nekilnojamojo turto mokestis** | | | **0** | **3139** | **1046,33** | **33,33** |  |
| 1.1. | Pagal sąrašą | Giraičių k., Dubingių sen. Molėtų r. |  | 627885 | 3139 | 1046,33 | 33,33 | 0,5 proc. |
| **2.** | **Žemės nuomos mokestis** | | | **25960** | **263,11** | **87,70** | **33,33** |  |
| 2.1. | 6220-0005-0091 | Giraičių k. 1A, Dubingių sen. Molėtų r. | 1,6365 | 24800 | 259,3 | 86,43 | 33,33 | 1 proc. |
| 2.2. | 6220-0005-0092 | Giraičių k. 6A, Dubingių sen. Molėtų r. | 0,1124 | 1160 | 3,81 | 1,27 | 33,33 | 1 proc. |
| **Iš viso pritaikomų lengvatų suma:** | | | | | | **1134,04** |  |  |

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 18 punktas;

Lietuvos Respublikos nekilnojamojo turto mokesčio įstatymo 7 straipsnio 5 dalis;

Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktas;

Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamos pasekmės: 2020 m. savivaldybės biudžetas gaus mažiau pajamų.

Teigiamos pasekmės: Savivaldybė vykdydama Ekonomikos skatinimo ir koronaviruso (COVID-19) platinimo sukeltų pasekmių mažinimo priemonių planą, įgyvendina 8 priemonę „Rekomenduoti savivaldybėms atleisti mokesčių mokėtojus nuo komercinės paskirties nekilnojamojo turto, žemės mokesčių“ ir padeda verslui išsaugoti likvidumą.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Papildomų lėšų poreikio nėra.

**6.Vykdytojai, įvykdymo terminai**

UAB „Akordas1“, Valstybinė mokesčių inspekcija, Molėtų savivaldybės administracija.